भारत−पाक के राष्ट्रपतियों को असीमानंद का खत  
असीमानंद ने मुल्ला उमर और हाफ़िज़ सईद से मिलकर उनका दिल बदलने की इच्छा जताई है। यह दावा तहलका पत्रिका ने किया है।
चार बम धमाकों में आरोपी असीमानंद ने भारत−पाक के राष्ट्रपति को लिखा ख़त अपना गुनाह कबूल किया। असीमानंद ने मुल्ला उमर और हाफ़िज़ सईद से मिलकर उनका दिल बदलने की इच्छा जताई है। यह दावा तहलका पत्रिका ने किया है।  असीमानंद पर कम से कम चार बम धमाकों का आरोप है। मालेगांव, हैदराबाद, अजमेर और समझौता धमाकों के सिलसिले में गिरफ्तार स्वामी असीमानंद ने भारत और पाकिस्तान के राष्ट्रपति को ख़त लिखकर हैरानी भरी मांगें की हैं। साप्ताहिक मैगज़ीन तहलका के पास स्वामी असीमानंद के लिखे ये ख़त मौजूद हैं। तहलका के मुताबिक असीमानंद ने राष्ट्रपति प्रतिभा पाटिल और पाकिस्तान के राष्ट्रपति आसिफ़ अली ज़रदारी को लिखे ख़त में अपने गुनाह स्वीकार किए हैं। असीमानंद ने माना है कि जेल में एक मुस्लिम लड़के से मुलाक़ात के बाद उनका हृदय परिवर्तन हुआ। असीमानंद अपने गुनाहों का प्रायश्चित करना चाहता है। असीमानंद ने मजिस्ट्रेट के सामने अपना गुनाह कबूल करने के दो दिन बाद ये ख़त लिखे हैं।इस बीच 2007 के समझौता बम धमाकों के सिलसिले में आरोपी असीमानंद की न्यायिक हिरासत बढ़ा दी गई है। पंचकुला की कोर्ट ने असीमानंद की न्यायिक हिरासत बढ़ा दी है। असीमानंद को मामले की जांच कर रही नेशनल इनवेस्टिगेशन टीम यानी NIA 23 दिसंबर को हैदराबाद से पंचकुला लाई थी। असीमानंद हैदराबाद के मक्का मस्जिद धमाकों में भी आरोपी है। असीमानंद को 19 नवंबर को सीबीआई ने गिरफ्तार किया था। उधर अजमेर की एक अदालत ने असीमानंद की पेशी के लिए प्रोडक्शन वारंट जारी कर दिया है। असीमानंद को 18 जनवरी को अजमेरी की अदालत में पेश होना होगा।  2006 के मालेगांव धमाकों की जांच सीबीआई की एक विशेष टीम करेगी। मुंबई की स्पेशल मकोका अदालत ने सीबीआई को इसकी इजाज़त दे दी है। तहक़ीक़त के सिलसिले में ये टीम आरोपी स्वामी असीमानंद से भी पूछताछ करेगी। सीबीआई उन नौ लोगों की गिरफ्तारी की भी जांच करेगी जिन्हें धमाकों के बाद महाराष्ट्र एटीएस ने गिरफ्तार किया था।